Dragi moji četvrtaši, **1.6.2020.**

nadam se da ste se za vikend odmorili i da ste spremni za nove aktivnosti.

Čestitam vam na odličnim rezultatima iz ispita znanja! Baš ste me razveselili svojim znanjem, a vjerujem da ste i vi zadovoljni svojim uspjehom.

**HRVATSKI JEZIK**

Razmislite i napišite koje prirodne ljepote posebno volite; upišite imenicu i pridjev kao npr. kristalno more,visoke planine, …

Sada otvorite čitanku Zlatna vrata 4 na 198. strani i pročitajte pjesmu *Voliš, a vole li tebe Zvjezdane* Čagalj. Koje je osjećaje u vama pobudila pjesma? Usmeno odgovorite.

Sada ponovno pročitajte pjesmu, kiticu po kiticu i usmeno odgovorite na sljedeća pitanja.

O čemu pjesma govori? Koje pitanje u svakoj kitici postavlja pjesnikinja? Komu se obraća u kiticama? Što možemo zaključiti iz njezinih odgovora? Koje pjesničke slike prepoznajete u pjesmi? U kojim je pjesničkim slikama izražena personifikacija? Kakav je ritam pjesme?

Sada prepišite plan ploče u bilježnicu i nakon toga riješite 143.stranu u radnoj bilježnici. Riješene zadatke u RB pošaljite mi na kontrolu, u utorak, 2.6. 2020.

**PLAN PLOČE: 1.6.2020.**

Zvjezdana Čagalj: Voliš, a vole li tebe

Tema pjesme: ljubav prema prirodi

Kitice: pjesma ima 6 kitica; ujednačen broj stihova, rima

Pjesničke slike: npr. cvijet koji je procvjetao, …

Poruka pjesme:

Pjesničke slike i poruku pjesme napisat ćete sami. Sigurna sam da ćete to napisati s lakoćom.

Sretno!

**MATEMATIKA**

I dalje ponavljamo matematičke sadržaje. Prisjetili smo se pisanoga zbrajanja i oduzimanja i vidim uspješno rješavate zadatke.

Danas krećemo s ponavljanjem pisanoga množenja i dijeljenja. To smo nedavno radili pa se iskreno nadam da niste ništa zaboravili.

Prvo se prisjetimo naziva brojeva kod množenja i dijeljenja.

Brojeve koje množimo zovu se **faktori**, a rezultat množenja **je umnožak**.

Prvi broj kod dijeljenja je **djeljenik**, drugi broj je **djelitelj**, a rezultat dijeljenja **zovemo** količnik.

Otvorite udžbenik iz Matematike na str. 102. i riješite 12. i 13. zadatak.

Prisjetimo se postupka pisanoga množenja i dijeljenja.

NPr. 135 \* 23  
\_\_\_\_\_\_\_\_\_\_\_\_\_\_\_\_

**Pazi!** Prvi faktor prvo množimo D drugog faktora, zatim se pomičemo za 1  
 mjesto u desno. Zatim množimo prvi faktor J drugog faktora.  
 Djelomične umnoške zbrojimo.

1 3 5 \* 2 3  
\_\_\_\_\_\_\_\_\_\_\_  
 2 7 0  
+ 4 0 5  
\_\_\_\_\_\_\_\_\_\_\_\_  
 3 1 0 5

Kada pisano dijelimo, krećemo dijeliti znamenku djeljenika, koja ima najveću mjesnu vrijednost.

Npr. 37 24 0 : 8 = 4 6 5 5

5 2

44

40

/

Govorimo:

37 : 8 = 4 i ostatak 5 Pazi! Ostatak ne smije biti isti ili veći od djelitelja.

52 : 8 = 6 i ostatak 4

44 : 8 = 5 i ostatak 4

40 : 8 = 5

**PLAN PLOČE 1.6.2020.**

PONAVLJANJE

Pisano množenje i dijeljenje

1 3 5 \* 2 3  
\_\_\_\_\_\_\_\_\_\_\_  
 2 7 0  
+ 4 0 5  
\_\_\_\_\_\_\_\_\_\_\_\_  
 3 1 0 5

37 24 0 : 8 = 4 6 5 5

5 2

44

40

/

Vi za samostalnu vježbu riješite 14. zadatak iz udžbenika na str. 102 . i 18. zadatak iz udžbenika na str. 103.

Zadatke rješavajte u matematičku bilježnicu. Sretno!